Asorstormsvale

Asorstormsvale (Oceanodroma monteiroi) er en stormsvale som kun hekker på Azorene.

I 1996 ble man klar over at to adskilte bestander av stormsvaler (Oceanodroma) hekker på Azorene til ulike tider av året. I 2008 ble bestanden som hekker om sommeren, beskrevet som en egen art, O. monteiroi. Bestanden som hekker i den kjølige årstiden, regnes fortsatt til den vidt utbredte arten passatstormsvale (O. castro).

Asorstormsvale skiller seg klart fra passatstormsvale genetisk, og det er også forskjeller i lyder, tidspunkt for myting og fødevalg. Asorstormsvalen er bare kjent fra tre småøyer (Praia, Baixo og Baleia) ved Graciosa og to holmer (Alagoa) utenfor Flores. I 2016 var det 328–378 hekkende par. Det antas at arten aldri vandrer langt bort fra Azorene.

Referanser

Eksterne lenker 
 

Stormfugler
Fugler formelt beskrevet i 2008
Sårbare arter på IUCNs rødliste
Azorenes fugler